על דבר שאין גידולו מן הארץ כגון בשר בהמה חיה ועוף דגים ביצים חלב גבינה ופת שעפשה. ותבשיל שנשתנה צורתו ונתקלקל ונובלות שהם תמרים שבשלם ושרפם החום ויבשו ועל הגובאי ועל המלח ועל מי מלח ועל המרק ועל כמהין ופטריות ועל קורא,   <i>הגה: שהוא הרך הנתוסף באילן בכל שנה שקורין פלמיט"ו (טור)</i>.  ועל לולבי גפנים ועל שקדים מתוקים שאוכלים אותם כשהם רכים בקליפיהם ועל חזיז והוא שחת ועל קרא חיה ועל קימחא דשערי ועל שכר תמרים ושכר שעורים ועל מי שעורים שמבשלים לחולה ועל עשבי דדברא שאינם נזרעים ועל שבת שקורין אניט"ו <i>(רוצה לומר אני"ס)</i> ועל כמון וכסבור <i>(דלטעמא עבידי ולא לאכילה)</i> ועל החומץ שעירבו במים עד שראוי לשתות מברך שהכל: